《送任文荐归闽》
宋代·顾禧

意气深投倾盖时，惜君才大爱君痴。应知摩诘诗中画，都是将君画里诗。

放眼莫嫌吴地窄，探奇偏向禹陵迟。片帆千里悬明月，不屡滔滔九曲思。

作者简介：宋吴郡人，字景繁，号痴绝叟。不求仕进，居光福山中，终日闭户读诵，博极坟典。高宗绍兴中郡以遗逸荐，不起，闲居五十年不出，名重乡里。著作甚丰，与吴兴施宿合注苏轼诗，为陆游所称。